Zilupe (stacija)

Zilupe ir pēdējā dzelzceļa stacija līnijā Rēzekne II—Zilupe. Zilupes dzelzceļa stacija atrodas 4 km attālumā no Latvijas—Krievijas robežas. Stacijas izveide strauji veicināja Zilupes pilsētas attīstību.

Stacija sāka darboties 1901. gadā līdz ar kustības uzsākšanu dzelzceļa līnijas Ventspils—Maskava iecirknī Krustpils—Maskava. 1906. gadā tai piebūvēja bufeti. Sākotnējais nosaukums stacijai bija "Rozenovskaja" (), jo tā izbūvēta uz zemes, kas kādreiz piederējusi baronam Rozenam. Otrā pasaules kara laikā stacijas ēka gājusi bojā un vēlāk uzcelta jauna.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 107. lpp.

1954. gadā arheoloģes Elvīras Šnores vadībā Zilupes stacijas apvidū notika arheoloģiskie izrakumi, kur kapulaukā tika atsegti četri 10.—12. gs. uzkalniņkapi.

 Pasažieru pārvadājumi 
PārvadātājsMaršrutsSituācijaKursē Pasažieru vilciensRīga - ZilupeSpēkā1,2,3,4,5,6,7Zilupe - Rīga Latvijas dzelzceļšRīga - Maskava / Rīga - Sanktpēterburga (2/84)Atcelts COVID-19 ierobežojumu un vēlāk kara dēļMaskava - Rīga / Sanktpēterburga - Rīga (2/84)

 Atsauces 

Kategorija:Zilupe
Kategorija:Dzelzceļa līnijas Rēzekne II—Zilupe stacijas un pieturas punkti
Kategorija:Dzelzceļa stacijas Latvijā